CELEX: 62011CN0119
Language: mt
Date: 2011-03-04 00:00:00
Title: Kawża C-119/11: Rikors ippreżentat fl- 4 ta’ Marzu 2011 — Il-Kummissjoni Ewropea vs Ir-Repubblika Franċiża

14.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/16
            
         Rikors ippreżentat fl-4 ta’ Marzu 2011 — Il-Kummissjoni Ewropea vs Ir-Repubblika Franċiża
   (Kawża C-119/11)
   2011/C 145/22
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: F. Dintilhac u C. Soulay, aġenti)
   
      Konvenuta: Ir-Repubblika Franċiża
   
      Talbiet
   
   
               —
            
            
               tikkonstata li, billi applikat, mill-1 ta’ Jannar 2007, ir-rata ta’ VAT ta’ 2,10 % fuq id-dħul minn dħul fl-ewwel rappreżentazzjonijiet ta’ kunċerti mogħtija fi stabbilimenti fejn hemm l-għażla li jiġu servuti ikel u xorb waqt l-ispettaklu, ir-Repubblika Franċiża naqset mill-obbligi tagħha taħt l-Artikoli 99 u 110 tad-Direttiva tal-VAT (1);
            
         
               —
            
            
               tikkundanna lir-Repubblika Franċiża għall-ispejjeż.
            
         
      Motivi u argumenti prinċipali
   
   Permezz tar-rikors preżenti, il-Kummissjoni takkuża lill-konvenuta li applikat, sa mill-1 ta’ Jannar 2007, rata ta’ VAT ta’ 2,10 % għad-dħul li sar minn dħul fl-ewwel rappreżentazzjonijiet ta’ kunċerti mogħtija fi stabbilimenti fejn hemm l-għażla li jiġu servuti ikel u xorb waqt l-ispettaklu, minflok ir-rata preċedenti ta’ 5,5 %.
   Ir-rikorrenti ssostni li, skont l-Artikolu 110 tad-Direttiva tal-VAT, l-Istati Membri li, fl-1 ta’ Jannar 1991, kienu japplikaw rati mnaqqsa ta’ VAT iktar baxxi mir-rata minima ta’ 5 %, jistgħu jkomplu japplikawhom. Madankollu, dan l-artikolu ma jistax jawtorizza lill-Istati Membri li jintroduċu eċċezzjonijiet ġodda, jew li jkabbru l-kamp ta’ applikazzjoni tal-eċċezzjonijiet eżistenti fl-1 ta’ Jannar 1991, wara li kienu naqsu l-portata wara din id-data. Issa, dan huwa preċiżament il-każ fil-każ preżenti peress li l-konvenuta naqqset, sa mill-1 ta’ Jannar 1997, il-kamp ta’ applikazzjoni tal-eċċezzjoni li kien jeżisti fl-1 ta’ Jannar 1991 fil-qasam tar-rata mnaqqsa tal-VAT u eskludiet speċifikament mill-qligħ tagħha d-dħul li sar minn l-ewwel rappreżentazzjonijiet provenjenti mill-bejgħ tal-billjetti “li jagħtu esklużivament aċċess għal kunċerti mogħtija fi stabbilimenti fejn hemm l-għażla li jiġu servuti ikel u xorb waqt l-ispettaklu”. Billi tkabbar il-kamp ta’ applikazzjoni ta’ eċċezzjoni għad-direttiva, ir-Repubblika Franċiża b’hekk injorat l-iskop ta’ din tal-aħħar.
   
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).